Sodba Splošnega sodišča (tretji senat) z dne 12. novembra 2013 –
Wünsche Handelsgesellschaft International proti Komisiji
(Zadeva T‑147/12)
„Carinska unija – Uvoz konzerviranih gob s poreklom iz Kitajske – Sklep o ugotovitvi neupravičenosti do odpusta uvoznih dajatev – Člen 220(2)(b) in člen 239 Uredbe (EGS) št. 2913/92 – Napaka carinskih organov, ki jo je mogoče ugotoviti – Očitna malomarnost uvoznika – Legitimno pričakovanje – Sorazmernost – Dobro upravljanje – Enako obravnavanje“
1.                     Lastna sredstva Evropske unije – Povračilo ali odpust uvoznih dajatev – Člen 236 Uredbe št. 2913/92 – Obseg – Meje – Uporaba materialnega carinskega prava – Izključna pristojnost nacionalnih organov (Uredba Sveta št. 2913/92, člena 236 in 243) (Glej točki 24 in 25.)
2.                     Lastna sredstva Evropske unije – Naknadna izterjava uvoznih ali izvoznih dajatev – Pogoji za neupoštevanje uvoznih dajatev, navedeni v členu 220(2)(b) Uredbe št. 2913/92 – Obveznost predložitve vseh potrebnih informacij, ki jih določa pravo Unije in nacionalno pravo, carinskim organom – Obseg (Uredba Sveta št. 2913/92, člen 220(2)(b)) (Glej točki 28 in 31.)
3.                     Lastna sredstva Evropske unije – Naknadna izterjava uvoznih ali izvoznih dajatev – Pogoji za neupoštevanje uvoznih dajatev, navedeni v členu 220(2)(b) Uredbe št. 2913/92 – Napaka uprave, ki je „upravičenec ni mogel razumno ugotoviti“ – Merila presoje – Kompleksnost tarifne ureditve (Uredba Sveta št. 2913/92, člen 220(2)(b); Uredbi Komisije št. 2125/95, člen 10(1) in št. 1864/2004, člen 14(2)) (Glej točke 44, 45, 48 in 69.)
4.                     Lastna sredstva Evropske unije – Naknadna izterjava uvoznih ali izvoznih dajatev – Pogoji za neupoštevanje uvoznih dajatev, navedeni v členu 220(2)(b) Uredbe št. 2913/92 – Dobrovernost zavezanca – Pojem – Obveznost zavezanca, da se informira in da poišče vsa možna pojasnila v primeru dvoma v izvorno opredelitev blaga – Obseg (Uredba Sveta št. 2913/92, člen 220(2)(b)) (Glej točke 82, 83 in 85.)
5.                     Lastna sredstva Evropske unije – Povrnitev ali opustitev uvoznih ali izvoznih dajatev – Obstoj posebnega primera – Okoliščine, ko ne gre „niti za konstrukt niti za očitno malomarnost“ zadevne stranke – Pojem očitne malomarnosti – Kumulativni pogoji – Zavrnitev povračila ali odpustitve v primeru neizpolnjevanja le enega od teh pogojev – Kršitev načela sorazmernosti – Neobstoj (Uredba Sveta št. 2913/92, člena 220(2)(b) in 239(1)) (Glej točke od 92 do 94, 102, 103 in 116.)
6.                     Pravo Evropske unije – Načela –Varstvo legitimnih pričakovanj – Pogoji – Jasna zagotovila uprave (Glej točko 110.)
7.                     Pravo Evropske unije – Načela – Enako obravnavanje – Pojem (Glej točko 120.)
Predmet
Predlog za razglasitev ničnosti Sklepa Komisije C (2011) 6393 final z dne 16. septembra 2011, s katerim je bilo ugotovljeno, da tožeča stranka pri določenem uvozu ni upravičena do odpusta uvoznih dajatev.
Izrek
1.
Tožba se zavrne.
2.
Družbi Wünsche Handelsgesellschaft International mbH & Co. KG se naloži plačilo stroškov.